દક્ષિણ ભારતીય ફિલ્મોમાં અભિનય કર્યા બાદ બોલિવૂડમાં પ્રવેશનારી શ્રુતિ હસનની કરિયરની ગાડી હવે ધીરે ધીરે પાટા પર ચડવા લાગી છે. તેની છેલ્લી ફિલ્મોએ સારો એવો બિઝનેસ કર્યો. હવે તેની પાસે નવી ફિલ્મોના પ્રસ્તાવ આવવા લાગ્યા છે. તે કેટલીક મહત્ત્વપૂર્ણ ફિલ્મોમાં પણ કામ કરી રહી છે. તેણે તાજેતરમાં અજય દેવગણ સાથે ‘બાદશાહો’ ફિલ્મ છોડી દીધી. આનું કારણ જણાવતાં શ્રુતિ કહે છે કે હું પહેલેથી જ આ ફિલ્મની સ્ટોરીથી સંતુષ્ટ ન હતી. ફાઇનલ ડ્રાફ્ટમાં મેં જ્યારે મારો રોલ બદલાયેલો જોયો તો મને ના ગમ્યું, એટલું જ નહીં ફિલ્મનું શૂટિંગ શેડ્યૂલ પણ થોડાક મહિના આગળ ધકેલી દેવાયું હતું, તેની સાથે મારી અન્ય બે ફિલ્મોની તારીખ ટકરાતી હતી. નિર્દેશક નીરજ વોરાની ફિલ્મ ‘હેરાફેરી-3’ માટે પણ મારો સંપર્ક કરાયો હતો, પરંતુ કેટલાક કારણસર હું તે ફિલ્મનો ભાગ ન બની શકી. હું સાઉથની ફિલ્મોમાં બિઝી હતી.